Source: http://docplayer.hu/1820324-Munkaanyag-homoky-viktor-elemi-penzugyi-es-vallalkozasi-ismeretek-a-kovetelmenymodul-megnevezese-zenesz-alapmodul.html
Timestamp: 2017-08-19 23:17:26
Document Index: 14850995

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

MUNKAANYAG. Homoky Viktor. Elemi pénzügyi és vállalkozási ismeretek. A követelménymodul megnevezése: Zenész alapmodul - PDF
Download "MUNKAANYAG. Homoky Viktor. Elemi pénzügyi és vállalkozási ismeretek. A követelménymodul megnevezése: Zenész alapmodul"
1 Homoky Viktor Elemi pénzügyi és vállalkozási ismeretek A követelménymodul megnevezése: Zenész alapmodul A követelménymodul száma: A tartalomelem azonosító száma és célcsoportja: SzT
2 ELEMI PÉNZÜGYI ÉS VÁLLALKOZÁSI ISMERETEK ESETFELVETÉS MUNKAHELYZET Előadóművészként különböző rendezvényeken szeretne fellépéseket vállalni. A szervezők a tiszteletdíjat számla alapján fizetik meg. Milyen vállalkozási formákat választhat az előadó-művészi tevékenység ellátásához? SZAKMAI INFORMÁCIÓTARTALOM A gazdaság rendszere a szükségletek kielégítésére alkalmas javak és szolgáltatások előállításának, szétosztásának és fogyasztásának mechanizmusát jelenti egy adott társadalomban. A gazdasági rendszer emberekből, háztartásokból, intézményekből és ezek kapcsolataiból áll. A gazdaság magában foglalja az anyagi és szellemi erőforrásokat, a fizikai és szellemi javakat, a szolgáltatásokat, a gazdasági tevékenységeket ill. mindezek kölcsönhatásait, kapcsolatait. VÁLLALKOZÁSI FORMÁK 1. A gazdasági társaságok formái Gazdasági társaságot üzletszerű közös gazdasági tevékenység folytatására külföldi és belföldi természetes személyek, jogi személyek és jogi személyiség nélküli társaságok alapíthatnak. Jogi személyiség nélküli gazdasági társaságok: - közkereseti társaság (Kkt), - betéti társaság (Bt). Mindkét jogi személyiség nélküli gazdasági társaság jogképes. Ennek értelmében a saját cégnevük alatt tulajdont szerezhetnek, perelhetők és perelhetnek. Jogi személyiséggel rendelkező gazdasági társaságok: 1
3 - korlátolt felelősségű társaság (Kft), - részvénytársaság (Rt). 2. A gazdasági társaságokkal összefüggő szabályok Természetes személy csak egy társaságban lehet korlátlanul felelős tag. Kiskorú nem lehet gazdasági társaság korlátlanul felelős tagja, továbbá Kkt. és Bt. nem lehet korlátlanul felelős tagja gazdasági társaságnak. A gazdasági társaság bármilyen gazdasági tevékenységet folytathat, amely jogszabályba nem ütközik. Az alapításhoz szükséges tárgyi feltételek: - meghatározott forma, - alapító dokumentum, - hatósági engedély (szükség szerint), - szakképzettség (egyes tevékenységekhez) 3. Gazdasági társaság alapítása Az alapítók, miután elhatározták, hogy gazdasági társaságot alapítanak, elfogadják annak létesítő okiratát. A létesítő okiratot Írásba kell foglalni. A létesítő okirat kötelező elemei (általában): - székhely, - telephely, - tagok neve, - vagyon mértéke, - cégjegyzés módja. A létesítő okirat lehet: - társasági szerződés, - alapszabály, - alapító okirat. Ezek lehetnek közokiratok (közjegyzői ellenjegyzés) és teljes bizonyító erejű magánokiratok (ügyvédi ellenjegyzés). 4. A gazdasági társaságok működésének általános jellemzői A gazdasági társaságok legfőbb szerve a tagok összessége. Bt és Kkt esetén a legfőbb szerv a tagok gyűlése, Kft-nél a taggyűlés. Részvénytársaság esetén a közgyűlés hatáskörébe tartozik a társaság életében legfontosabb stratégiai döntések meghozatala. 2
4 A legfőbb szerv feladata a megalakulást követően a vezető tisztségviselők, felügyelőbizottsági tagok és a könyvvizsgáló megbízása és a díjuk megállapítása. A legfőbb szervet legalább évente egy alkalommal össze kell hívni az éves beszámoló elfogadásához. Ülését a vezető tisztségviselők hívják össze, vagy a szavazatok 5%-át birtokló tagok a cél meghatározásával, ill. a cégbíróság is összehívhatja a legfőbb szervet. Az ügyvezetést vezető tisztségviselők, vagy testület látja el. Közkereseti társaság és betéti társaság esetén az üzletvezető a vezető tisztségviselő, aki csak a gazdasági társaság tagja lehet. Korlátolt felelősségű társaság esetén egy vagy több ügyvezető lehet vezető tisztségviselő, itt a tagság nem feltétel. Részvénytársaság esetén testületként működő igazgatóság látja el az ügyvezetést. A vezető tisztségviselők feladataikat személyesen kötelesek ellátni, képviseletnek helye nincs. A vezető tisztségviselők feladata: - A társaság képviselete harmadik személyekkel szemben, - munkáltatói jogkör gyakorlása a társaság munkavállalói felett A jogszabályok szigorú összeférhetetlenségi és kizáró okokat tartalmaznak, melyekről nyilatkozni köteles a vezető tisztségviselő. A vezető tisztségviselő(ke)t a legfőbb szerv választja meg. Feladatukat munkaviszonyban vagy megbízási jogviszonyban láthatják el. Megszűnik a vezető tisztségviselő feladata: - a vezető tisztségviselő halálával, - lemondásával, - visszahívásával (bármikor indokolás nélkül), - összeférhetetlenség kimondásával. A vezető tisztségviselők tevékenységükkel a társaságnak okozott károkért teljes vagyonukkal felelnek, míg a harmadik félnek okozott kárért a társaság felel, majd ezt átháríthatja. A vállalkozás üzletszerű ellenérték fejében vagyonszerzés céljából rendszeres, termelő, szolgáltató tevékenységet folytat. 3
5 AZ EGYÉNI VÁLLALKOZÁS 1. Az egyéni vállalkozás fogalma Az egyéni vállalkozás a Magyar Köztársaság területén természetes személy a szolgáltatási tevékenység megkezdésének és folytatásának általános szabályairól szóló törvény szerinti letelepedés keretében üzletszerű rendszeresen, nyereség- és vagyonszerzés céljából, saját gazdasági kockázatvállalás mellett folytatott gazdasági tevékenysége. Egyéni vállalkozó lehet (általános feltételek): - a magyar állampolgár, - az Európai Unió tagállamának vagy az Európai Gazdasági Térségről szóló megállapodásban részes más államnak az állampolgára, továbbá az Európai Közösség és tagállamai, valamint az Európai Gazdasági Térségről szóló megállapodásban nem részes más állam között létrejött nemzetközi szerződés alapján a letelepedés tekintetében az Európai Gazdasági Térségről szóló megállapodásban részes más állam állampolgáraival azonos jogállást élvező személy, - a szabad mozgás és tartózkodás jogával rendelkező személyek beutazásáról és tartózkodásáról szóló törvény hatálya alá tartozó, a b) pontban nem említett olyan személy, aki a szabad mozgás és tartózkodás jogát a Magyar Köztársaság területén gyakorolja, - a harmadik országbeli állampolgárok beutazásáról és tartózkodásáról szóló törvény hatálya alá tartozó bevándorolt vagy letelepedett jogállású személy, a keresőtevékenység folytatása céljából, családegyesítés céljából vagy tanulmányi célból kiadott tartózkodási engedéllyel rendelkező személy, valamint a humanitárius célból kiadott tartózkodási engedéllyel rendelkező befogadott és hontalan. Nem lehet egyéni vállalkozó (kizáró okok): - aki korlátozottan cselekvőképes vagy cselekvőképtelen, - akit a közélet tisztasága elleni, a nemzetközi közélet tisztasága elleni, gazdasági, vagyon elleni bűncselekmény miatt jogerősen végrehajtandó szabadságvesztésre ítéltek, amíg az elítéléséhez fűződő hátrányos jogkövetkezmények alól nem mentesül, - akit szándékos bűncselekmény miatt jogerősen egy évet meghaladó, végrehajtandó szabadságvesztére ítéltek, amíg az elítéléséhez fűződő hátrányos jogkövetkezmények alól nem mentesül, - aki egyéni cég tagja vagy gazdasági társaság korlátlanul felelős tagja. Egyéni vállalkozó lehet az a belföldi természetes személy, aki cselekvőképes, állandó lakhellyel rendelkezik és nincs kizárva a tevékenység köréből. Ki van zárva az egyéni vállalkozás alapításából az, aki gazdaság és vagyon elleni, közélet tisztaságát sértő, vagy más szándékos bűncselekmény miatt szabadságvesztésre ítéltek, továbbá akit valamilyen foglalkozás végzésétől eltiltottak, akinek adó-, vám-, vagy tb-tartozása van. 4
6 2. Az egyéni vállalkozás létrehozása Az egyéni vállalkozás alapítására személyesen és elektronikus úton is lehetőség van. Személyesen bármely okmányirodában lehet kezdeményezni az egyéni vállalkozói tevékenység bejelentését. Elektronikus úton az egyéni vállalkozói tevékenység megkezdésének bejelentése űrlap kitöltésével és ügyfélkapun történő elküldésével történhet. 3. Az egyéni vállalkozói tevékenység Az egyéni vállalkozó egyéni vállalkozói tevékenységéből eredő kötelezettségeiért teljes vagyonával felel. Több tevékenységet folytathat, tevékenységét több telephelyen, fióktelepen végezheti. Ha valamely gazdasági tevékenység gyakorlását jogszabály - ide nem értve az önkormányzati rendeletet - hatósági engedélyhez köti, az egyéni vállalkozó e tevékenységét csak az engedély birtokában kezdheti meg, illetve végezheti. Az egyéni vállalkozó közreműködőként alkalmazottat, külön jogszabályban meghatározott bedolgozót, segítő családtagot, és szakiskolai, szakközépiskolai tanulót foglalkoztathat. Képesítéshez kötött tevékenységet az egyéni vállalkozó csak akkor folytathat, ha a jogszabályokban meghatározott képesítési követelményeknek megfelel. Jogszabály - ide nem értve az önkormányzati rendeletet - eltérő rendelkezése hiányában képesítéshez kötött tevékenységet az egyéni vállalkozó akkor is folytathat, ha a képesítési követelményeknek maga nem felel meg, de az adott tevékenység folytatásában személyesen közreműködő, általa határozatlan időre foglalkoztatott személyek között van olyan, aki az előírt képesítéssel rendelkezik. Ha az egyéni vállalkozónak több telephelye (fióktelepe) van, a képesítési követelményekre vonatkozó előírásokat valamennyi telephelyen (fióktelepen) érvényesíteni kell. Az egyéni vállalkozó gazdasági tevékenysége során az "egyéni vállalkozó" megjelölést (vagy annak e.v. rövidítését) és nyilvántartási számát neve (aláírása) mellett minden esetben köteles feltüntetni. Az egyéni vállalkozó halála esetén az egyéni vállalkozó özvegye, özvegy hiányában vagy annak egyetértésével örököse, illetve az egyéni vállalkozó cselekvőképtelenségét vagy cselekvőképességének korlátozását kimondó bírósági határozat esetén az egyéni vállalkozó nevében és javára törvényes képviselője az egyéni vállalkozói tevékenységet folytathatja, ha egyéni vállalkozói tevékenységét az e törvényben meghatározottak szerint bejelenti 4. Az egyéni vállalkozói tevékenység gyakorlása Az egyéni vállalkozó tevékenységét csak akkor kezdheti meg, ha bejegyzik az egyéni vállalkozók nyilvántartásába. A bejegyzésről az egyéni vállalkozó igazolást kap, ezáltal kerül értesítésre - többek között - nyilvántartási számáról és adószámáról is, melyeket tevékenysége során használni köteles. 5
7 Az egyéni vállalkozó vállalkozói tevékenységet csak akkor kezdheti meg, illetve folytathat, ha az adott tevékenység végzéséhez szükséges végzettségekkel (képesítési követelményekkel) és hatósági engedélyekkel leszámítva ha azokat önkormányzati rendelet írja elő rendelkezik. Képesítéshez kötött tevékenységet az egyéni vállalkozó akkor is folytathat jogszabály - ide nem értve az önkormányzati rendeletet - eltérő rendelkezése hiányában, ha a képesítési követelményeknek maga nem felel meg, de az adott tevékenység folytatásában személyesen közreműködő, általa határozatlan időre foglalkoztatott személyek között van olyan, aki az előírt képesítéssel rendelkezik. Ha az egyéni vállalkozónak több telephelye (fióktelepe) van, a képesítési követelményeket valamennyi telephely (fióktelep) vonatkozásában érvényesíteni kell. Az egyéni vállalkozó közreműködőként alkalmazottat, külön jogszabályban meghatározott bedolgozót, segítő családtagot, és szakiskolai, szakközépiskolai tanulót foglalkoztathat. Az egyéni vállalkozó több tevékenységet folytathat, tevékenységét több telephelyen, illetve fióktelepen végezheti. Az egyéni vállalkozó egyéni vállalkozói tevékenységéből eredő kötelezettségeiért teljes vagyonával felel. Az egyéni vállalkozónak a gazdasági tevékenysége során az egyéni vállalkozó megjelölést (vagy annak e.v. rövidítését) és nyilvántartási számát neve (aláírása) mellett minden esetben köteles feltüntetni. Az egyéni vállalkozó személyes közreműködése a tevékenység során kötelező, de ez nem jelenti a tevékenység konkrét gyakorlását: alkalmazottat, bedolgozót, segítő családtagot, vagy középfokú szakoktatási intézményi tanulót foglalkoztathat. Az egyéni vállalkozó szünetelés tartama alatt nem végezheti az egyéni vállalkozói tevékenységet, nem szerezhet egyéni vállalkozói tevékenységhez kötődő új jogosultságot, nem vállalhat új kötelezettséget, azonban tevékenységének folytatása során a szünetelésig keletkezett és azt követően esedékessé váló fizetési kötelezettségeit a szünetelés ideje alatt is köteles teljesíteni. Az egyéni vállalkozónak legalább egy belföldi pénzforgalmi bankszámlával kell rendelkeznie. Az első pénzforgalmi bankszámlát az adószámának közlésétől számított 15 napon belül kell megnyitni. 5. Az egyéni vállalkozók nyilvántartása Az egyéni vállalkozók nyilvántartását a Közigazgatási és Elektronikus Közszolgáltatások Központi Hivatala kezeli. A kezelt adatok döntő többsége nyilvános. Ezen adatokat bárki megismerheti az interneten keresztül, bizonyos azonosító adatok birtokában. A nyilvántartás teljes adattartalmát 6
8 - a bíróság a büntetőeljárás lefolytatása, büntetés és intézkedés végrehajtása, továbbá polgári perben a tényállás megállapítása céljából, - a rendőrség bűncselekmények és szabálysértések felderítése célkjából, - a nyomozó hatóság és az ügyészség büntetőeljárás lefolytatása vagy büntetés és intézkedés végrehajtása céljából ismerheti meg. A nyilvános adatokat az interneten keresztül lehet megismerni a honlapon. Az adatokat lekérdezni az egyéni vállalkozó nyilvántartási számán vagy adószámán, illetve az egyéni vállalkozói igazolvány számán lehet. 6. A vállalkozói igazolvány Az egyéni vállalkozói igazolvány kiváltása már nem szükséges az egyéni vállalkozói tevékenység megkezdéseséhez, illetve folytatásához. Az egyéni vállalkozói igazolvány, annak kiállítása időpontjában az egyéni vállalkozók nyilvántartásában szereplő és az igazolvány adattartalmát képező adatokat tartalmazza. Igazolványt igényelni az egyéni vállalkozói tevékenység teljes időtartama alatt lehetséges, kivéve míg az egyéni vállalkozó szünetelteti a tevékenységét. Jelenleg kizárólag személyesen lehet igazolványt igényelni bármely okmányirodán. Amennyiben az egyéni vállalkozó egyéni vállalkozói igazolvánnyal rendelkezik és adatváltozást (feltéve, hogy az adatváltozás érinti az igazolványba bejegyzett adatokat), szünetelést kíván bejelenteni, akkor köteles az igazolványát személyesen vagy postai úton leadni bármely okmányirodában. 7
9 1. ábra. Egyéni vállalkozói igazolvány Az egyéni vállalkozói tevékenység vállalkozói igazolvány kiállítása nélkül, a nyilvántartásba vétel napjától gyakorolható. Az egyéni vállalkozó nem jogi személy. 7. Az egyéni vállalkozói tevékenység szüneteltetése Az egyéni vállalkozó egyéni vállalkozói tevékenységét legalább egy hónapig és legfeljebb öt évig szüneteltetheti. A szünetelés bejelentésére alapvetően az egyéni vállalkozói tevékenység megkezdésnek bejelentésére vonatkozó szabályokat kell megfelelően alkalmazni. 8
10 Ha az egyéni vállalkozó egyéni vállalkozói tevékenységét szüneteltetni kívánja, köteles ezt a Hatóságnál az e célra rendszeresített elektronikus űrlapon, nyilvántartási száma feltüntetésével bejelenteni. Ha a bejelentő az űrlapot megfelelően töltötte ki, a Hatóság a szünetelésről azonnal, elektronikus úton értesíti a nyilvántartást vezető szervet, aki a szünetelés tényét az egyéni vállalkozók nyilvántartásába hivatalból bejegyzi. A nyilvántartást vezető szerv a szünetelésről haladéktalanul, elektronikus úton értesíti az adóhatóságot és a Központi Statisztikai Hivatalt. A szünetelés bejelentését követően, annak tartama alatt az egyéni vállalkozó egyéni vállalkozói tevékenységet nem végezhet, egyéni vállalkozói tevékenységhez kötődő új jogosultságot nem szerezhet, új kötelezettséget nem vállalhat. Az egyéni vállalkozó tevékenységének folytatása során a szünetelésig keletkezett és azt követően esedékessé váló fizetési kötelezettségeit a szünetelés ideje alatt is köteles teljesíteni. Az egyéni vállalkozó szüneteltetett egyéni vállalkozói tevékenységét az e célra rendszeresített elektronikus űrlapon benyújtott, az egyéni vállalkozói tevékenység folytatására vonatkozó bejelentésével bármikor folytathatja. A bejelentésben nyilatkozni kell arról, hogy az egyéni vállalkozó az egyéni vállalkozói tevékenység folytatására előírt feltételeknek továbbra is megfelel. Ha a bejelentő az űrlapot megfelelően töltötte ki, a Hatóság a szünetelés megszüntetéséről haladéktalanul, elektronikus úton értesíti a nyilvántartást vezető szervet, az adóhatóságot és a Központi Statisztikai Hivatalt. Az értesítés alapján a nyilvántartást vezető szerv a szünetelés tényét hivatalból törli az egyéni vállalkozók nyilvántartásából. Igazolvánnyal rendelkező egyéni vállalkozó tevékenysége szüneteltetésének a feltétele, hogy az egyéni vállalkozó igazolványát a Hatóságnak személyesen vagy postai úton leadja. Az igazolványt a Hatóság az igazolvány beérkezésének napján határozattal visszavonja, és határozatát közli a nyilvántartást vezető szervvel is 8. Az egyéni vállalkozói tevékenység megszűnése Az egyéni vállalkozói tevékenység két módon szűnhet meg: a törvény erejénél fogva, illetve ha a hatóság az egyéni vállalkozói tevékenységet megtiltja: Törvény erejénél fogva szűnik meg az egyéni vállalkozói tevékenység: - ha az egyéni vállalkozó az egyéni vállalkozói tevékenység megszüntetését - az erre rendszeresített változás bejelentési űrlapon - az ügyfélkapuján keresztül bejelenti, - ha az egyéni vállalkozó egyéni céget alapított, a cégbejegyző határozat jogerőre emelkedésének napját megelőző napon, illetve ha az egyéni vállalkozó átruházással megszerezte az egyéni cég vagyoni betétjét, az átruházás napján, - az egyéni vállalkozó halála napján (jogutódlásra lehetőség van), - az egyéni vállalkozó cselekvőképességének gazdasági tevékenységet érintő ügyekben való korlátozását kimondó bírósági határozat jogerőre emelkedésének a napján (jogutódlásra lehetőség van), 9
11 - ha az adóhatóság törölte az egyéni vállalkozó adószámát, a törlést kimondó határozat jogerőre emelkedésének napján. A hatóság határozata alapján szűnik meg az egyéni vállalkozói tevékenységre való jogosultság, ha: - az egyéni vállalkozói tevékenység megkezdését vagy folytatását kizáró ok áll fenn, - a szünetelés kezdőnapját követően öt év eltelt, és az egyéni vállalkozó nem intézkedett az egyéni vállalkozói tevékenység folytatása vagy megszüntetése iránt, - az egyéni vállalkozó egyetlen tevékenységi körét sem folytathatja jogszerűen AZ EGYÉNI CÉG 1. Az egyéni cég alapítása Az egyéni vállalkozói nyilvántartásban szereplő természetes személy egyéni céget alapíthat. (Nem alapíthat egyéni céget a tevékenységét szüneteltető egyéni vállalkozó a szünetelés időtartama alatt.) Az egyéni cég jogi személyiséggel nem rendelkező jogalany, amely a cégnyilvántartásba történő bejegyzéssel jön létre, jogképes, cégneve alatt jogokat szerezhet és kötelezettségeket vállalhat, így különösen tulajdont szerezhet, szerződést köthet, pert indíthat és perelhető. Az egyéni cégnek - az törvényben meghatározott kivétellel - kizárólag egy tagja (alapítója) lehet. Egy természetes személy kizárólag egy egyéni cég tagja (alapítója) lehet. Az alapításhoz közjegyző által készített közokiratba vagy ügyvéd által ellenjegyzett magánokiratba foglalt alapító okiratra van szükség, amelyet a tagnak (alapítónak) alá kell írnia. Az alapító okirat az egyéni cég működésének és gazdálkodásának alapokmánya, tartalmát a tag - jogszabályok keretei között - szabadon állapíthatja meg. Az egyéni cég alapító okirata kötelezően tartalmazza: - az egyéni cég nevét és székhelyét, címét, - az egyéni cég alapítójának (tagjának) nevét, anyja nevét, lakóhelyét, az egyéni vállalkozói nyilvántartási számát, - a főtevékenységet, - az egyéni cég működésének időtartalmát (ha az nem határozatlan időre alakult), - az egyéni cég jegyzett tőkéjét (apportját), a felelősségvállalás módját, az osztalékfizetésre irányuló döntést, - az ügyvezető(k) adatait és megbízásának időtartamát, és a cégjegyzés módját. 10
12 2. Az egyéni cég bejegyzése Az egyéni cég alapítását az alapító okirat aláírásától számított legfeljebb harminc napon belül - bejegyzés és közzététel végett - be kell jelenteni a cégbíróságnak. Az egyéni cég alapításának, az alapító okirat módosításának, a cégjegyzékbe bejegyzett jogoknak, tényeknek és adatoknak és ezek változásának, valamint törvényben előírt más adatoknak a cégbírósági bejelentése a tag kötelezettsége, melynek elektronikus úton köteles eleget tenni. Az egyéni cég a cégnyilvántartásba való bejegyzésével, a bejegyzés napján jön létre, a bejegyzés napját megelőzően nem kezdheti meg működését. Az egyéni cég feletti törvényességi felügyeletet a cégbíróság látja el. Az egyéni cég a cégnyilvántartásba való bejegyzéstől kezdheti meg működését. A bejegyzés határideje 30 nap, de a cégbírósági nyilvántartásba vétel azonnal megtörténik, ha szabályszerű és hiánytalan bejegyzési kérelmet nyújt be az ügyvéd vagy a közjegyző. 3. Az egyéni cég felelőssége Az egyéni cég az alapító okiratban meghatározott jegyzett tőkével alakul. A tag az egyéni cég tőkéjét meghaladó kötelezettségek teljesítéséért választása szerint korlátlan vagy korlátolt mögöttes felelősséget vállalhat. Erről, valamint korlátolt felelősség választása esetén annak mértékéről az egyéni cég alapító okiratában köteles nyilatkozni. Korlátlan mögöttes felelősség esetén az egyéni cég kötelezettségeiért elsősorban az egyéni cég felel vagyonával. Ha az egyéni cég vagyona a követelést nem fedezi, a tag saját vagyonával korlátlanul felel. A korlátlan mögöttes felelősséggel működő egyéni cég és tagja nem lehet gazdasági társaságban korlátlanul felelős tag. Korlátolt mögöttes felelősség esetén az alapító okiratban meg kell határozni a pótbefizetés összegét, amelynek erejéig az egyéni cég tartozásaiért az alapító saját vagyonával felel. Ha az egyéni cég vagyona a tartozások kielégítését nem fedezi, a tag a pótbefizetésből szükséges összeget köteles az egyéni cég rendelkezésére bocsátani. 4. Az egyéni cég gazdasági társasággá való átalakulása Az egyéni cég a gazdasági társaságokról szóló törvény rendelkezéseinek megfelelő alkalmazásával gazdasági társasággá alakulhat át. Egyéni céggé gazdasági társaságból nem lehet átalakulni, de egyéni cég bármilyen gazdasági társasággá vagy szövetkezetté is átalakulhat. Az egyéni cégből kiválás is létrejöhet. Az átalakulás azonban nem egyszerű folyamat, arra leginkább az egyszemélyes Kft-ből való átalakulás szabályai alkalmazhatóak a legcélszerűbben. 11
13 Az egyéni vállalkozás egyéni céggé átalakítható. Alapításához közjegyző vagy ügyvéd által szerkesztet okirat szükséges és azt a cégbíróságnak kell benyújtani bejegyzésre 5. Az egyéni cégre jellemző egyéb szabályok, sajátosságok Az egyéni cég könyvvizsgálót jelölhet ki és cégvezetőt is kinevezhet. Az egyéni cég jegyzett tőkéjének összege bármekkora lehet. Apportot csak Ft feletti jegyzett tőke esetén lehet megjelölni. Az apport bejegyzéséhez annak értékeléséről szóló nyilatkozat is szükséges. Az egyéni vállalkozással szemben az egyéni cég esetében az ügyvédi (vagy közjegyzői) munkadíj mellett költséget jelentenek a cégbírósági bejegyzés eljárási illetékei. Ahogy más cégformákra, az egyéni cégre is a számvitel és a társasági adózás az érvényes. Különbség a gazdasági társaságokhoz képest, hogy kiegészítő melléklet nélküli, ún. sajátos számviteli beszámolót is készíthet az egyéni cég. Az egyéni cég sok tekintetben az egyszemélyes korlátolt felelősségű társasághoz hasonlatos. A tagok számára a tőkéből való kifizetést (ideértve az osztalék kifizetést is) a kft-kre vonatkozó szabályozás alapján kell teljesíteni, vagyis rájuk is vonatkozik az osztalékfizetés előtti elektronikus úton való fizetőképességi nyilatkozattételi kötelezettség. 6. A korlátolt felelősségű egyéni cég A tag korlátozott felelősség választása esetén köteles annak mértékét meghatározni. Ha az egyéni cég vagyona a tartozásait nem fedezi, akkor ezt a pótbefizetést kell az egyéni cég rendelkezésére bocsátani. A pótbefizetés egyszeri limit, ha azt már egyszer a tag rendelkezésre bocsátotta, további pótbefizetés már nem követelhető tőle. A korlátolt felelősségű egyéni cégre a külön elnevezése is felhívja a figyelmet. Ahol az egyéni cég pótbefizetés terhe mellett korlátolt felelősséget választott, "kfc" rövidítéssel használhatja majd a cégnevét. 7. Az egyéni cég megszűnése Az egyéni cég megszűnik, ha: - az alapító okiratban meghatározott időtartam eltelt vagy más megszűnési feltétel megvalósult, - elhatározza jogutód nélküli megszűnését, - elhatározza jogutódlással történő megszűnését (átalakulását), - a cégbíróság megszűntnek nyilvánítja, - a cégbíróság hivatalból elrendeli törlését, - a bíróság felszámolási eljárás során megszünteti. Az egyéni cégre vonatkoznak a felszámolás, a végelszámolás és a csődeljárás szabályai 12
14 A KÖZKERESETI ÉS A BETÉTI TÁRSASÁG 1. A közkereseti és betéti társaság jellege, fogalma Mindkét társasági forma személyegyesítő jellegű, vagyis a tagok személyes együttműködését alapozza meg a társasági szerződés. Az ilyen társaságok általában alacsony tőkével és kisebb taglétszámmal működő, a szó szoros értelmében vett kisvállalkozások, ahol igen fontos a tagok között az egyetértés, a kölcsönös bizalom. A közkereseti társaság tagjai arra vállalnak kötelezettséget, hogy korlátlan és egyetemleges felelősségük mellett üzletszerű közös gazdasági tevékenységet folytatnak és az ehhez szükséges vagyoni hozzájárulást a társaság rendelkezésére bocsátják. A közkereseti társaság elnevezést - vagy annak "kkt." rövidítését - a társaság cégnevében fel kell tüntetni. A betéti társaság létesítésére irányuló társasági szerződéssel a társaság tagjai üzletszerű, közös gazdasági tevékenység folytatására vállalnak kötelezettséget oly módon, hogy legalább egy tag (beltag) felelőssége a társasági vagyon által nem fedezett kötelezettségekért korlátlan és a többi beltaggal egyetemleges, míg legalább egy másik tag (kültag) csak a társasági szerződésben vállalt vagyoni betétje szolgáltatására köteles, a társaság kötelezettségeiért azonban - a törvényben meghatározott kivétellel - nem felel. A betéti társaság elnevezést - vagy annak "bt." rövidítését - a társaság cégnevében fel kell tüntetni. A betéti társaságra a közkereseti társaságra vonatkozó szabályokat kell alkalmazni, ha a törvény másként nem rendelkezik. A közkereseti (és a betéti) társaság nem rendelkezik ugyan jogi személyiséggel, de saját cégneve alatt jogokat szerezhet és kötelezettséget vállalhat, így tulajdonszerzési, szerződéskötési és perképességgel, azaz jogalanyisággal rendelkezik. 2. Kkt. és bt. alapítása Gazdasági társaságot általában bármely külföldi és belföldi természetes és jogi személy, illetve jogi személyiség nélküli gazdasági társaság alapíthat. A közkereseti (betéti) társaság esetében azonban - éppen a korlátlan tagi felelősség miatt - vannak bizonyos korlátozások, illetve kizáró rendelkezések: - Természetes személy egyidejűleg csak egy közkereseti társaságnak lehet tagja, illetve csak egy betéti társaságnak lehet korlátlanul felelős beltagja. - Közkereseti és betéti társaság nem lehet másik közkereseti társaságban tag, illetve betéti társaságban korlátlanul felelős beltag. - Kiskorú nem lehet tagja közkereseti társaságnak, továbbá nem lehet beltagja, illetve korlátlanul felelős kültagja betéti társaságnak. 13
15 2. ábra. Egyszemélyes korlátolt felelősségű társaság alapító okirat mintája 14
16 A közkereseti és a betéti társaság alapítása a gazdasági társaságok alapításának általános szabályai szerint történik: az alapítási folyamat első mozzanata a társasági szerződés megkötése. A közkereseti és a betéti társaság esetén a társasági szerződés a cégnyilvánosságról, a bírósági cégeljárásról és a végelszámolásról szóló évi V. törvény (a továbbiakban: Ctv.) mellékletét képező szerződésminta megfelelő kitöltésével is elkészíthető. Ez esetben a társasági szerződés tartalmát kizárólag a kitöltött szerződésmintában foglalt rendelkezések alkothatják A társasági szerződést közjegyző által készített közokiratba kell foglalni, vagy ügyvéd, illetve az alapító jogtanácsosa ellenjegyzi. A bejegyzési kérelem előterjesztésének határideje - ha törvény kivételt nem tesz - a létesítő okirat aláírásától, illetve elfogadásától számított 30 nap. Ha a cég alapításához hatósági engedély szükséges, a bejegyzési kérelem előterjesztésének határideje az engedély kézhezvételétől számított 15 nap. A cégbíróság Ft-tól Ft-ig terjedő pénzbírsággal sújthatja azt, aki a bejegyzési kérelem előterjesztésének kötelezettségét késedelmesen teljesíti. A sikeres alapítási folyamat a cégbírósági bejegyzéssel és ennek közzétételével zárul. A cégeljárásban kötelező a jogi képviselet. 3. A tagok vagyoni hozzájárulásai A közkereseti (kkt.) és a betéti társaságnak (bt.) fogalmi eleme a társasági vagyon, amelynek tulajdonosa maga a társaság. Ez a társasági vagyon az alapításkor, a valamennyi tag által kötelezően teljesítendő vagyoni hozzájárulásokból tevődik össze. A tagok vagyoni hozzájárulása pénzbeli hozzájárulásból, illetve a tagok által a társaság javára szolgáltatott nem pénzbeli hozzájárulásból áll. A nem pénzbeli hozzájárulás bármilyen vagyoni értékkel rendelkező dolog, szellemi alkotáshoz fűződő vagy egyéb vagyoni értékű jog - ideértve az adós által elismert vagy jogerős bírósági határozaton alapuló követelést is - lehet. A tag munkavégzésre vagy más személyes közreműködésre, illetve szolgáltatás nyújtására irányuló kötelezettségvállalását nem pénzbeli hozzájárulásként figyelembe venni nem lehet. Nincs törvényi előírás arra, mikor kell a vagyoni hozzájárulást rendelkezésre bocsátani, így erről a tagok szabadon állapodhatnak meg. A társasági szerződésben azonban erről mindenképpen rendelkezni kell, mert a vagyoni hozzájárulás rendelkezésre bocsátása idejének a meghatározása kötelező minimális szerződési tartalom. 15
17 4. A nyereség felosztása és a veszteség viselése Ha a társasági szerződés eltérően nem rendelkezik, a nyereség és a veszteség a tagok között a vagyoni hozzájárulásuk arányában oszlik meg. Semmis az a megállapodás, amely valamely tagot a nyereségből vagy a veszteség viseléséből kizár. 5. Személyes közreműködés A közkereseti (vagy betéti) társaságokra jellemző, hogy a tagok személyes közreműködéssel is részt vesznek a társaság tevékenységében, ez az úgynevezett személyes közreműködés egy törvény által biztosított lehetőség. Nem minősül személyes közreműködésnek az üzletvezetés és a képviselet ellátása, valamint a munkaviszonyban, illetve polgári jogi szerződés alapján történő munkavégzés. Annak nincs akadálya, hogy a kkt. vagy a bt. tagja bizonyos tevékenységeket személyes közreműködésként végezzen, míg - ezzel egyidejűleg - más tevékenységek ellátására megbízási szerződést kössön, vagy munkaviszonyt létesítsen a társasággal. A tagot személyes közreműködéséért - a társasági szerződés rendelkezése vagy a többi taggal való külön megállapodás alapján - díjazás illetheti meg. 6. Tagok gyűlése A közkereseti társaság és a betéti társaság legfőbb szerve a tagok gyűlése, amelynek tevékenységében való részvétel lehetőségét valamennyi tag számára biztosítani kell. A tagok gyűlése határoz a társaság mindazon ügyében, amelyet törvény vagy a társasági szerződés a társaság legfőbb szervének a hatáskörébe utal. A tagok háromnegyedes szótöbbséggel meghozott határozattal bármely kérdés eldöntését a tagok gyűlése hatáskörébe utalhatják. A tagok gyűlése hatáskörébe tartozó kérdésekben a tagok ülés tartása nélkül írásbeli vagy más bizonyítható módon történő szavazás útján is határozhatnak, kivéve, ha bármely tag az ülés megtartását igényli. A társasági szerződés az ülés tartása nélküli határozathozatal lehetőségét kizárhatja. A határozathozatal során valamennyi tagnak azonos mértékű szavazata van. A társasági szerződés ettől eltérően rendelkezhet, de legalább egy szavazat minden tagot megillet. Főszabályként a tagok gyűlése a leadható összes szavazatszámhoz viszonyított szótöbbséggel hozza meg határozatát. A társasági szerződés ettől eltérő rendelkezése semmis. A határozathozatal egyszerű szótöbbséggel történik, kivéve az üzletvezetési és képviseleti jog megvonása esetében, mert ott háromnegyedes szótöbbséggel hozott határozat szükséges. Valamennyi tag egyhangú szavazatával meghozott határozat kell: 16
18 - a társasági szerződés módosításához (kivéve ha a cégnévben, székhelyben, telephelyben, fióktelepben történik változás, mert ahhoz elegendő egyszerű szótöbbség), valamint - a társaság átalakulásának és jogutód nélküli megszűnésének az elhatározásához. 7. Üzletvezetés A közkereseti (vagy betéti) társaság ügyvezetésére, a társasági ügyek vitelére az "üzletvezetés" kifejezést használjuk. Az üzletvezetés kizárólag a tagok egymás közötti belső viszonyában értelmezhető fogalom, ami lényegében nem jelent mást, mint jogkört a társaság operatív vezetésére, a társaság belső ügyeiben való döntéshozatalra. Az üzletvezetés körébe tartozik minden, a társaság szokásos üzleti tevékenységébe tartozó kérdés eldöntése, ha csak azt a törvény, vagy társasági szerződés nem utalja a társaság legfőbb szervének a hatáskörébe. A társasági döntéseknek tehát két csoportja van: vannak olyan kérdések, amelyekről csak a tagok összessége dönthet, míg minden más kérdésről az üzletvezetés körében lehet határozni. Ha a társasági szerződés eltérően nem rendelkezik, a társaság üzletvezetésére mindegyik tag időbeli korlátozás nélkül jogosult. A társasági szerződésben a tagok az üzletvezetéssel egy vagy több tagot is megbízhatnak; ebben az esetben a többi tag üzletvezetésre nem jogosult. A társaság jogi személy tagja az üzletvezetést az általa kijelölt természetes személy útján látja el. Ilyen esetben a vezető tisztségviselőkre vonatkozó személyi előírásokat a jogi személy tag képviselőjére kell alkalmazni. Az üzletvezetés körébe tartozik mindazon kérdések eldöntése, amelyekről nem a tagok gyűlése jogosult határozni. Az üzletvezetésre jogosult tagok mindegyike önállóan járhat el. Az üzletvezetésre jogosult tag a másik ilyen tag tervezett vagy már megtett intézkedése ellen tiltakozhat. Ebben az esetben a tagok gyűlése jogosult az intézkedés felülbírálatára. A még meg nem tett intézkedés - a halaszthatatlan intézkedés kivételével - mindaddig nem tehető meg, amíg arról a tagok gyűlése nem határoz. A társasági szerződés úgy is rendelkezhet, hogy több üzletvezetésre jogosult tag csak együttesen járhat el. Egyetértés hiányában bármelyikük jogosult az adott kérdésben a tagok gyűlésének a döntését kérni. A halaszthatatlan intézkedéseket azonban az üzletvezetésre jogosult tagok önállóan is megtehetik. Az ilyen intézkedésről a többi üzletvezetésre jogosult tagot haladéktalanul tájékoztatni kell. A társaság törvényes képviselői az üzletvezetésre jogosult tagok, akik a társasági szerződésben foglaltaknak megfelelően gyakorolják a cégjegyzési jogukat. Betéti társaság esetén üzletvezetésre főszabályként a beltag jogosult. A kültag a társaság üzletvezetésére kizárólag akkor jogosult, ha: 17
19 - a társasági szerződés ezt tartalmazza, illetve ha - a társaságnak nem maradt üzletvezetésre és képviseletre jogosult tagja, és annak bejelentéséig, illetve a jogvesztő határidő eredménytelen eltelte esetén (ami 6 hónap) a végelszámoló kijelöléséig a kültagot is a társaság üzletvezetésére és képviseletére jogosultnak kell tekinteni. A tagok gyűlése tevékenységében a kültag is részt vesz. Ha a betéti társaságnak csak egyetlen olyan tagja van, aki elláthatja az üzletvezetést és a képviseletet, akkor ő erre - ha a társasági szerződés eltérően nem rendelkezik - időbeli korlátozás nélkül jogosult. 8. Képviseleti jog A kkt. törvényes képviselői az üzletvezetésre jogosult tagok, akik a társasági szerződésben foglaltaknak megfelelően gyakorolják a cégjegyzési jogukat. Bt. esetén képviseleti (cégjegyzési) joga a beltagnak van. Főszabályként a kültag nem csak a betéti társaság üzletvezetésére, hanem képviseletére sem jogosult. 3. ábra. Aláírási címpéldány minta A kültag a társaság képviseletére kizárólag akkor jogosult, ha: - a társasági szerződés ezt tartalmazza, illetve ha 18
20 - a szervezeti képviselő, illetve a tagok gyűlése a kültag részére képviseletre (cégjegyzésre) meghatalmazást ad; a társaságnak nem maradt üzletvezetésre és képviseletre jogosult tagja, és annak bejelentéséig, illetve a jogvesztő határidő eredménytelen eltelte esetén (ami 6 hónap) a végelszámoló kijelöléséig a kültagot is a társaság üzletvezetésére és képviseletére jogosultnak kell tekinteni. 9. A társaság és a tagok felelőssége A társaság kötelezettségeiért elsősorban a társaság felel vagyonával. A társasági vagyont éppen azért kötelező létrehozni, hogy megfelelő alapot teremtsen a társaság működéséhez, hogy a társaság kötelezettségeinek fedezetéül szolgáljon. Amennyiben a társasági vagyon a követelést nem fedezi, a társaság kötelezettségeiért a kkt. tagjai (bt. beltagjai) saját vagyonukkal korlátlanul és egyetemlegesen felelnek. A kkt. tagjainak (bt. beltagjainak) felelőssége tehát csak mögöttes, vagyis csak akkor áll be, ha a társasági vagyon nem volt elegendő a követelés kielégítésére. Ha viszont sor kerül a kkt. tagok (bt. beltagok) helytállására is, akkor felelősségük korlátlan, vagyis a teljes magánvagyonukra is kiterjedő és egyetemleges (bt.-nél, ha több beltag van), vagyis bármelyikükkel szemben az egész követelés érvényesíthető. A betéti társaság kültagja csak a társasági szerződésben vállalt vagyoni betétje szolgáltatására köteles, a társaság kötelezettségeiért azonban - a Gt.-ben meghatározott kivétellel - nem felel. Ha tehát a kültag betétjét a társasági tartozások felemésztik, őt sem újabb befizetésre, sem a társasági tartozások kiegyenlítésére nem lehet kötelezni. A kültag felelőssége is korlátlan, ha a társaságnak nem maradt üzletvezetésre és képviseletre jogosult tagja, a bejelentés megtételéig, illetve a jogvesztő határidő eredménytelen eltelte esetén a végelszámoló kijelöléséig a kültagot is a társaság üzletvezetésére és képviseletére jogosultnak kell tekinteni. A törvény szerint a társaságba újonnan belépő kkt. tag (bt. beltag) is a többi taggal azonos módon, tehát korlátlanul és egyetemlegesen lesz felelős a belépése előtt keletkezett társasági kötelezettségekért. A társaságtól megváló tag a tagsági jogviszonya megszűnésétől számított öt évig ugyanúgy felel a társaságnak harmadik személlyel szemben fennálló, a tagsági jogviszonya megszűnése előtt keletkezett tartozásáért, mint ahogy a tagsági jogviszonya fennállta alatt felelt. Az a kültag, aki korábban a társaság beltagja volt, a beltagi minősége megszűnésétől számított ötéves jogvesztő határidőn belül felel a társaság harmadik személlyel szemben fennálló olyan tartozásáért, amely e változás előtt keletkezett. 19